എം.കെ. ശങ്കരൻ നമ്പൂതിരി

മലയാളിയായ ചലച്ചിത്രപിന്നണിഗായകനും കർണാടക ശാസ്ത്രീയസംഗീതജ്ഞനുമാണ് എം.കെ. ശങ്കരൻ നമ്പൂതിരി (ജനനം: 1971). 
ജീവിതരേഖ
എറണാകുളം ജില്ലയിലെ പെരുമ്പാവൂരിൽ കഥകളി നടനും ഗായകനുമായ കൃഷ്ണൻ നമ്പൂതിരിയുടെയും അദിതി അന്തർജനത്തിന്റെയും ഇളയ മകനായി 1971-ൽ ജനിച്ചു. ചെറിയ കൃഷ്ണൻ നമ്പൂതിരി, നാരായണൻ നമ്പൂതിരി എന്നിവരാണ് സഹോദരന്മാർ. ബാലപ്രതിഭയെന്ന നിലയിൽ കുട്ടിക്കാലത്തേ സംഗീത രംഗത്ത് സജീവമായി. 1982 മുതൽ 85 വരെ നാലു വർഷം തുടർച്ചയായി കേരള സ്കൂൾ കലോത്സവത്തിൽ കർണാടക സംഗീത മത്സരത്തിൽ വിജയിയായിരുന്നു. മഹാത്മാഗാന്ധി സർവകലാശാല കലാപ്രതിഭയായും തെരഞ്ഞെടുക്കപ്പെട്ടു. സംഗീതത്തിൽ ബിരുദാനന്ദര ബിരുദം നേടി.

പെരുമ്പാവൂർ രവീന്ദ്രനാഥ്, ടി.വി. ഗോപാലകൃഷ്ണൻ, മാവേലിക്കര ആർ. പ്രഭാകര വർമ്മ, പാലക്കാട് കെ.വി. നാരായണ സ്വാമി എന്നിവരുടെ പക്കൽ സംഗീതം അഭ്യസിച്ചു. പതിനൊന്ന് വയസ്സു മുതൽ കച്ചേരികൾ അവതരിപ്പിച്ചു തുടങ്ങി.

ചലച്ചിത്രഗാനങ്ങൾ
വർഷം  ഗാനം  ചിത്രം  സംഗീതം 2006  കഥകളി പദം  വടക്കും നാഥൻ  രവീന്ദ്രൻ  	 2006  ചക്കനി രാജ ...  മധുചന്ദ്രലേഖ  എം. ജയചന്ദ്രൻ 2007  അഴകാർന്ന ...  കനക സിംഹാസനം  എം. ജയചന്ദ്രൻ		 2007  ചിറ്റാറ്റിൻ കാവിൽ ...നിവേദ്യം  എം. ജയചന്ദ്രൻ 2007  പാൽകടലിലുയരും പരമാനന്ദമേ  റോമിയോ അലക്സ് പോൾ 2008  വിധിയിൽ  സ്വർണ്ണം  മോഹൻ സിതാര 2012  സൊഗസുഗാ  നീരാജനം  ത്യാഗരാജ   

പുരസ്കാരങ്ങൾ
കേരള സംഗീത നാടക അക്കാദമി കലാശ്രീ പുരസ്‌കാരം (2013) 
യുവകലാഭാരതി പുരസ്കാരം
അവലംബം

അധിക വായനയ്ക്ക്
പുറം കണ്ണികൾ
വെബ്സൈറ്റ്  

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1971-ൽ ജനിച്ചവർ